**Jonathan Douglas Quick** (s. 21. tammikuuta 1986 Milford, Connecticut, Yhdysvallat) on yhdysvaltalainen jääkiekkomaalivahti ja olympiamitalisti, joka pelaa NHL-joukkue New York Rangersissa. Hän on kolmannen kierroksen varaus kesältä 2005, kun LA Kings varasi Quickin numerolla 72.

Quick on NHL:n historian eniten nollapelejä pelannut yhdysvaltalainen maalivahti.

Ura
---

### Seuraura

Quick pelasi ennen varaustaan kolme vuotta USHS-joukkue Avon Old Farmsissa. Sen jälkeen hän pelasi vuodet 2005–2007 Massachusetts Amherstin yliopistojoukkueessa, jossa Quick valittiin Hockey Eastin sekä NCAA:n itäisen konferenssin toiseen tähdistökentälliseen. Quick teki maalin tammikuussa 2007. Quick siirtyi kaudeksi 2007–2008 Los Angeles Kingsin organisaatioon, joka oli varannut hänet kolmannella kierroksella vuoden 2005 varaustilaisuudessa. Hän pelasi suurimman osan kaudestaan ECHL-joukkue Reading Royalsissa. Quick sai peliaikaa myös 19 ottelun verran AHL-joukkue Manchester Monarchsista ja kolmen ottelun verran NHL:stäkin. Hän debytoi NHL:ssä 6. joulukuuta 2007, jolloin Quick torjui 8–2-voiton Buffalo Sabresista.

Kauden 2008–2009 Quick aloitti farmissa, jossa hän taisteli ykkösvahdin paikasta Jonathan Bernierin kanssa. Quick sai joulukuussa 2008 kutsun NHL:ään, kun Kingsin kakkosmaalivahti Erik Ersberg kärsi nivusvammasta. Hän nousi nopeasti kolmosvahdin paikalta joukkueen ykkösvahdiksi ja syrjäytti myös Jason LaBarberan, joka kaupattiin kauden aikana Vancouver Canucksiin. Quick pelasi tulokaskaudellaan 44 NHL-ottelua ja torjui niissä neljä nollapeliä. Sittemmin hän on vakiinnuttanut paikkansa Kingsin ykkösmaalivahtina.

Lokakuussa 2009 Quick teki Kingsin kanssa kevääseen 2012 ulottuvan jatkosopimuksen.

Kaudella 2011–2012 Quick voitti Stanley Cupin Los Angeles Kingsissä. Quick sai pudotuspelien arvokkaimmalle pelaajalle myönnettävän Conn Smythe Trophyn samalla kaudella. Näin hänestä tuli Brian Leetchin ja Tim Thomasin jälkeen kolmas yhdysvaltalainen jääkiekkoilija, joka on voittanut Conn Smythen. Quick torjui pudotuspeleissä 20 ottelua, joista 16 päättyi Kingsin voittoon. Pudotuspeleissä hänen päästettyjen maalien keskiarvonsa oli 1,41 ja torjuntaprosenttinsa 94,6. Lisäksi hän pelasi NHL:n tähdistöottelussa sekä tuli valituksi NHL:n toiseen tähdistökentälliseen.

Kauden jälkeen kesällä 2011–2012 Quick ja Kings solmivat peräti kymmenen vuoden mittaisen kauteen 2022–2023 kestävän jatkosopimuksen.

Kauden 2013–2014 runkosarjan päätteeksi Quickille myönnettiin Los Angeles Kingsin riveissä William M. Jennings Trophy runkosarjassa vähiten maaleja päästäneenä maalivahtina. Kesäkuussa Quick onnistui Stanley Cup -finaaleissa pelaamana nollapelin New York Rangersia vastaan Madison Square Gardenissa pelatussa vierasottelussa. Edellisen kerran Rangers oli nollattu sen kotiottelussa vuonna 1972. Kausi päättyi lopulta Quickin Stanley Cup -juhliin Kingsin kanssa jo toista kertaa kolmen kauden aikana.

Kaudella 2014–2015 Quick pelasi peräti 72 NHL:n runkosarjaottelua torjuntaprosentilla 91,9.

Maaliskuussa 2016 Quick pelasi nollapelin ottelussa Chicago Blackhawksia vastaan. Näin hänestä tuli 41 pelatulla nollapelillä kaikkien aikojen eniten nollapelejä pelannut yhdysvaltalaismaalivahti NHL:ssä. Hänet valittiin kauden 2015–2016 päätteeksi toista kertaa urallaan ehdokkaaksi Vezina Trophyn saajaksi. Quick pelasi kauden aikana 68 runkosarjaottelua torjuntaprosentilla 91,8. Lisäksi hän pelasi pudotuspeleissä Kingsin kaikki viisi ottelua ensimmäisellä kierroksella, jonka jälkeen San Jose Sharks tiputti joukkueen jatkosta.

Maaliskuussa 2023 Quick, ensimmäisen kierroksen varausvuoro vuoden 2023 varaustilaisuudessa ja kolmannen kierroksen varausvuoro vuoden 2023 varaustilaisuudessa kaupattiin Columbus Blue Jacketsiin. Vaihdossa Kings sai Joonas Korpisalon ja Vladislav Gavrikovin. 
Seuraavana päivänä Blue Jackets kuitenkin kauppasi Quickin Vegas Golden Knightsiin vaihdossa Michael Hutchinsoniin ja seitsemännen kierroksen varausvuoroon vuoden 2025 varaustilaisuudessa.

Heinäkuussa 2023 Quick teki New York Rangersin kanssa yksivuotisen ja 825 000 dollarin arvoisen sopimuksen.

Maaliskuussa 2024 Quick teki Rangersin kanssa yksivuotisen ja 1,275 miljoonan dollarin arvoisen jatkosopimuksen.

### Maajoukkue

Quick voitti olympiahopeaa Vancouverin olympialaisista 2010. Hän ei kuitenkaan saanut torjuntavastuuta Yhdysvaltain joukkueesta toimiessaan joukkueen kolmosmaalivahtina. Quick valittiin vuoden 2014 talviolympialaisiin Sotšiin edustamaan Yhdysvaltoja. Quick oli turnauksessa joukkueen pelaava maalivahti, kun Yhdysvallat sijoittui lopulta neljänneksi hävittyään pronssiottelun Suomelle 5–0.

Quick valittiin edustamaan Yhdysvaltojen maajoukkuetta vuoden 2016 maailmancupissa.

Perhe
-----

Quickilla on vaimo Jaclyn, tytär Madison Mychal (s. 2010) sekä poika Carter (s. 2013). Jaclynin sisko Alicia on naimisissa Buffalo Sabersin Matt Moulsonin kanssa. Moulson on aiemmin pelannut Quickin joukkuetoverina Los Angeles Kingsin organisaatiossa kausina 2007–2008 ja 2008–2009.

Lähteet
-------

* Jonathan Quick The Internet Hockey Databasessa (englanniksi)
* Jonathan Quick *Elite Prospects*. Everysport Media Group AB.  (englanniksi)

### Viitteet

1. ↑  Jonathan Quick at eliteprospects.com *www.eliteprospects.com*. Viitattu 2.7.2023. (englanniksi)
2. 1 2  Joonas Korpisalo kaupattiin Kingsiin – seuralegendalle katkera ilmoitus *Jatkoaika.com - Kaikki jääkiekosta*. Viitattu 1.3.2023.
3. 1 2 3 4 5  Jonathan Quick EliteProspects. Viitattu 15.3.2016. (englanniksi)
4. 1 2  NHL-tähtivahti nollasi puolustavan mestarin ja teki historiaa – "Olin unohtanut sen täysin"  15.3.2016. SuomiKiekko. Viitattu 15.3.2016.
5. ↑  NCAA (Hockey East) Second All-Star Team EliteProspects. Viitattu 15.3.2016. (englanniksi)
6. ↑  Jon Quick - Hockey - University of Massachusetts Athletics *umassathletics.com*. Viitattu 7.1.2019. (englanniksi)
7. ↑  2005 NHL Entry Draft EliteProspects. Viitattu 15.3.2016. (englanniksi)
8. ↑  Jonathan Quick QuantHockey. Viitattu 15.3.2016. (englanniksi)
9. ↑  Kings Ink Goaltender to Three-Year Pact  23.10.2009. Los Angeles Kings. Viitattu 15.3.2016. (englanniksi)
10. 1 2  NHL Stanley Cup Champion EliteProspects. Viitattu 15.3.2016. (englanniksi)
11. ↑  Palomäki, Ilkka: Ilmiömäinen Kings-maalivahti harvalukuiseen joukkoon *yle.fi*.  12.6.2012. Yleisradio Oy. Viitattu 15.3.2016. (englanniksi)
12. ↑  NHL All-Star Game EliteProspects. Viitattu 15.3.2016. (englanniksi)
13. ↑  NHL Second All-Star Team EliteProspects. Viitattu 15.3.2016. (englanniksi)
14. ↑  Stanley Cup -mestarivahdille kymmenen vuoden jatkosopimus  29.6.2012. SuomiKiekko. Viitattu 15.3.2016.
15. ↑  NHL Lowest GA (Jennings Trophy) EliteProspects. Viitattu 15.3.2016. (englanniksi)
16. ↑  NHL-vahti teki tempun, joka oli viimeksi nähty 1972  10.6.2014. SuomiKiekko. Viitattu 15.3.2016.
17. ↑  Suzanna Bezyan: Jonathan Quick Nominated for Vezina Trophy Award  27.4.2016. Sportsmedia101.  Arkistoitu 31.5.2016. Viitattu 30.6.2016. (englanniksi)
18. ↑  Kasperi Salo: Sharks – Predators: Lännen yllättäjät vastakkain  29.4.2016. Jatkoaika. Viitattu 30.6.2016.
19. ↑   
{{Verkkoviite|osoite=
20. ↑
21. ↑
22. ↑  Olympic Silver Medal EliteProspects. Viitattu 15.3.2016. (englanniksi)
23. ↑  USA 2009–2010 OG EliteProspects. Viitattu 15.3.2016. (englanniksi)
24. ↑  USA:n olympiamaalivahdit paljastuivat  30.12.2013. SuomiKiekko. Viitattu 15.3.2016.
25. ↑  USA 2013–2014 OG EliteProspects. Viitattu 15.3.2016. (englanniksi)
26. ↑  Ahokas, Joni: USA:n World Cup -joukkue selvillä – NHL:n pistepörssin voittaja kirkkain tähti *Leijonat.com*.  28.5.2016. Nordic Sport Media. Viitattu 30.6.2016.


|  |  |  |
| --- | --- | --- |
| Edeltäjä:**Tim Thomas** | **Conn Smythe Trophyn voittaja**2012 | Seuraaja:**Patrick Kane** |

|  |  |  |
| --- | --- | --- |
| Edeltäjä:**Corey Crawford & Ray EmeryBraden Holtby** | **William M. Jennings Trophyn voittaja**20142018 | Seuraaja:**Corey Crawford & Carey PriceThomas Greiss & Robin Lehner** |